**H O T Ă R Â R E A NR. 40**

**din 15 martie 2017**

**privind aprobarea mandatării doamnei RUS CLAUDIA reprezentantul Consiliului Local al Municipiului Dej în Adunarea Generală a Acționarilor Societății ”Transurb” S.A., pentru prelungirea mandatelor membrilor Consiliului de Administrație**

**Consiliul local al Municipiului Dej,** întrunit în ședința de îndată din data de 15 martie 2017;

Având în vedere Adresa Nr. 83 din data de 15 martie 2017 a Societății ”Transurb” S.A. Dej prin care se solicită prelungirea mandatelor membrilor actuali au Consiliului de Administrație al Societății ”Transurb” S.A. și Raportul Nr. 5.645 din data de 15 martie 2017, întocmit de Secretarul Municipiului Dej;

Potrivit prevederilor Legii Nr. 31/1990 privind societățile comerciale, republicată, cu modificările și completările ulterioare;

În temeiul prevederilor Ordonanței de Urgență Nr. 109/2011, privind guvernanța corporativă a întreprinderilor publice, cu modificările și completărilor ulterioare;

 În baza prevederilor art. 36, alin. (1), art. 37, art. 115, lit. b) și ale art. 45, alin. (1) din Legea Nr. 215/2001, privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă mandatarea doamnei Rus Claudia** în Adunarea Generală a Acționarilor Societății ”Transurb” S.A. din data de 16 martie 2017, aceasta urmând să voteze pentru adoptarea unei hotărâri de prelungire a mandatelor membrilor actuali ai Consiliului de Administrație al Societății ”Transurb” S.A. până la finalizarea procedurii de numire a noilor membri ai Consiliului de Administrație, dar nu mai mult de 3 luni.

**Art. 2.** Cu ducerea la îndeplinire a prevederilor prezentei hotărâri se încredințează Primarul Municipiului Dej și Societatea ”Transurb” S.A.

**Art. 3.** Prezenta hotărâre se comunică de către Secretarul Municipiului Dej, în termenul prevăzut de lege, Instituției Prefectului județului Cluj în vederea exercitării controlului cu privire la legalitate, Primarului Municipiului Dej și S.C. ”Transurb” S.A.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 17**

**Nr. voturi pentru - 17**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**